sagorsarker/bangla-wikipedia huggingface dataset:
রমিজ শাহজাদ

রমিজ শাহজাদ (; জন্ম ৩০ নভেম্বর ১৯৮৭) একজন সংযুক্ত আরব আমিরাত ক্রিকেটার। একজন ডানহাতি ব্যাটসম্যান এবং অফ স্পিন বোলার, সে সংযুক্ত আরব আমিরাত জাতীয় ক্রিকেট দলের হয়ে খেলছে ২০০৫ সাল থেকে, যার মধ্যে রয়েছে ৫টি প্রথম শ্রেণীর ম্যাচ। সে তার একদিনের আন্তর্জাতিক (ওডিআই) ক্রিকেটে অভিষেক করে ২০১৫-১৭ আইসিসি বিশ্ব ক্রিকেট লীগ চ্যাম্পিয়নশীপ প্রতিযোগিতায় ১৪ আগস্ট ২০১৬ তারিখে স্কটল্যান্ডের বিপক্ষে। সে সংযুক্ত আরব আমিরাতের হয়ে তার টুয়েন্টি২০ আন্তর্জাতিক (টি২০আই)-এ অভিষেক করে ১৪ ডিসেম্বর ২০১৬ আফগানিস্তানের বিপক্ষে।
জন্ম ১৯৮৭ সালে দুবাইতে। পিতা শেহজাদ আলতাফ। রমিজ শাহজাদ প্রথম সংযুক্ত আরব আমিরাতের প্রতিনিধিত্ব করে অনূর্ধ্ব-১৫ বিভাগ থেকে, ২০০২ সালে দুবাই এ অনুষ্ঠিত অনূর্ধ্ব-১৫ এশিয়া কাপ প্রতিযোগিতায়। তাকে প্রথম বড়দের দলে দেখা যায় ২০০৫ সালের অক্টোবরে আইসিসি ইন্টারকন্টিনেন্টাল কাপ প্রতিযোগিতায় আয়ার‍ল্যান্ডের বিপক্ষে খেলে। পরের মাসেই সে নেপালে অনুষ্ঠিত অনূর্ধ্ব-১৯ দলের হয়ে এসিসি অনূর্ধ্ব-১৯ কাপ প্রতিযোগিতায় খেলে।
২০০৬ সালে সে আবার বড়দের দলে ফিরে আসে মালয়েশিয়ায় অনুষ্ঠিত এসিসি ট্রফিতে। ২০১৬ আইসিসি ইন্টারকন্টিনেন্টাল কাপ প্রতিযোগিতায় নামিবিয়া ও স্কটল্যান্ডের বিপক্ষে দুইটি ম্যাচ খেলে।
২০১৮ সালের জানুয়ারিতে ২০১৮ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য জাতীয় দলের স্কোয়াডে অন্তর্ভুক্ত করা হয়।
২০১৮ আইসিসি বিশ্বকাপ বাছাইপর্ব প্রতিযোগিতার শেষে আন্তর্জাতিক ক্রিকেট কাউন্সিল শাহজাদকে সংযুক্ত আরব আমিরাত দলের উদীয়মান তারকা হিসাবে মনোনীত করে।
২০১৮ সালের আগস্টে, ২০১৮ এশিয়া কাপ বাছাইপর্ব প্রতিযোগিতার জন্য তার সংযুক্ত আরব আমিরাত দলীয় স্কোয়াডে তার নাম অর্ন্তভূক্ত করা হয়। এইক বছরের ডিসেম্বর তার নাম সহ সংযুক্ত আরব আমিরাত দলকে ২০১৮ এসিসি ইমার্জিং দল এশিয়া কাপ মনোনীত করে। পরে একই মাসে, টুইটারে করাচীতে প্রতিযোগিতা চলাকালে করাচীর সুযোগ সুবিধা নিয়ে সমালোচনা করায় আমিরাত ক্রিকেট বোর্ড তাদের খেলোয়াড়ী কোড অব কন্ডাক্ট অবমাননার দায়ে যে তিনজন খেলোয়াড়কে ৮ সপ্তাহের নিষেধাজ্ঞা প্রদান করে তার মধ্যে শাহজাদ এর নামও ছিল। ২০১৯ সালের জানুয়ারিতে পাকিস্তান ক্রিকেট বোর্ড সম্পৃক্ত সকল খেলোয়াড়দের ক্ষমা প্রার্থনা মঞ্জুর করে। ২০১৯ এর মার্চে, নিষেধাজ্ঞা সমাপ্ত হওয়ার পর আবারো জাতীয় দলে অর্ন্তভূক্ত করা হয় অনু্ষ্ঠেয় মার্কিন যুক্তরাষ্ট্র সিরিজের জন্য।
২০১৯ এর জুনে, ২০১৯ গ্লোবাল টি২০ কানাডা প্রতিযোগিতায় খেলার জন্য উইনিপেগ হাউকস ফ্রাঞ্চাইজ দলের জন্য নির্বাচিত করা হয়।
২০১৯ এর আগস্টে নেদারল্যান্ডস সফরে নির্বাচিত দলে তার নাম অর্ন্তভূক্ত ছিল।
মসিহউদ্দিন শাকের

মসিহউদ্দিন শাকের হলেন একজন বাংলাদেশী চলচ্চিত্র পরিচালক। তিনি ১৯৭৯ সালে "সূর্য দীঘল বাড়ী" চলচ্চিত্রের জন্য শ্রেষ্ঠ পরিচালক, শ্রেষ্ঠ চিত্রনাট্যকার বিভাগে শেখ নিয়ামত আলীর সাথে যুগ্মভাবে জাতীয় চলচ্চিত্র পুরস্কার লাভ করেন।
মসিহউদ্দিন শাকের ২ জানুয়ারি ১৯৪৮ সালে ঢাকায় জন্মগ্রহণ করেন। তার বাবার নাম জালাল উদ্দিন আহমেদ ও মায়ের নাম জহুরা আহমেদ। তিনি চার ভাইবোনের মধ্যে দ্বিতীয় ছিলেন।
আজিমপুর ওয়েষ্টার্ন বিদ্যালয়ে পড়ার মধ্য দিয়ে তার প্রাথমিক শিক্ষা শুরু হয়। পঞ্চম শ্রেণিতে বাবার মৃত্যুর কারণে পরিবারে আর্থিক অস্বচ্ছলতা দেখা দিলে তিনি দাদার বাড়ি ময়মনসিংহের গফরগাঁওয়ের দিঘায় চলে যান ও সেখানে ৮ম শ্রেনী পর্যন্ত পড়াশুনা করেন। পরে তিনি মামার বাড়ি কিশোরগঞ্জ চলে যান ও আজিমউদ্দিন উচ্চ বিদ্যালয়ে ভর্তি ও সেখান থেকে ১৯৬৩ সালে এসএসসি পরীক্ষায় উর্ত্তীর্ণ হন। পরে তিনি ঢাকা কলেজে ভর্তি হন। সেখান থেকে প্রাক-প্রকৌশল কোর্স (পদার্থ, রসায়ন, জীববিজ্ঞান) শেষ করে বুয়েটে ভর্তি হন ও সেখান থেকে থেকে তিনি স্থাপত্য প্রকৌশল পাশ করেন।
তিনি ১৯৭৯ সালে জেবুন নেসা বিয়ে করেন। তাদের একটি মেয়ে রয়েছে।
তিনি স্থপত্য প্রকৌশলে পাশ করে সরকারী চাকরি দিয়ে কর্মজীবন শুরু করেন। চাকরিতে সমস্যা হওয়ায় তিনি চাকরিটি ছেড়ে দিয়ে একটি একটি ফার্মে চাকরি শুরু করেন ও পরে চলচ্চিত্র বানানোর কাজ শুরু করলে সেই চাকরিটি ছেড়ে দেন।
মসিহউদ্দিন শাকের ১৯৭৫ সালে ফিল্ম সোসাইটির একটি পত্রিকায় লিখতেন, সেই পত্রিকার সদস্য ছিলেন আরেক পরিচালক শেখ নিয়ামত আলী। সেখান থেকে তাদের মধ্যে পরিচয় হয়। ১৯৭৯ সালে তিনি সরকারি অনুদান নিয়ে শেখ নিয়ামত আলীর সাথে সূর্য দীঘল বাড়ী নির্মাণ করেন। যেটি ৮টি জাতীয় চলচ্চিত্র পুরস্কার লাভ করে। তবে আর্থিক সমস্যার কারণে তিনি আর কোন চলচ্চিত্র নির্মাণ করতে পারেন নি।
সারকাজম

সারকাজম হল "তিক্ত উপহাস বা বিদ্রুপাত্মক একটি তীক্ষ্ণ তিক্ত অথবা মর্মভেদী অভিব্যক্তি বা টিপ্পনী"। সারকাজমে পরস্পর বিরোধীতাও বিদ্যমান, যেমন— বিদ্রূপাত্মক হওয়া এর আবশ্যিকতা বা বাধ্যবাধকতার মধ্য পড়ে না। মূলত কার সাথে কী প্রসঙ্গে এটি প্রয়োগ করা হয় তার ধরনের উপর এর বৈশিষ্ট্য ব্যাপকভাবে নির্ভর করে।
সারকাজম এমন একটি আলংকারিক সাহিত্য-উপাদান যা কাউকে আহ্লাদিত করা অথবা সমাজের কিছু অংশকে ক্রমাগত আঘাত করা অথবা সরাসরি আঘাত না করে ঘুরিয়ে কিছু বলার উদ্দেশ্যে বক্রোক্তির প্রয়োগের মাধ্যমে প্রকাশ করা হয়। সারকাজমধর্মী বক্তব্যের অর্থ আক্ষরিক অর্থ থেকে ভিন্ন এমনকি বিদ্রুপাত্মকও হয়ে থাকে।
সারকাজম (sarcasm) শব্দটি গ্রিক σαρκασμός (sarkasmós সারকাসমোস) থেকে এসেছে যা σαρκάζειν (sarkázein সারকাজীন) থেকে নেওয়া হয়েছে। σαρκάζειν (সারকাজীন) এর অর্থ ""ক্রোধে, অবজ্ঞাভরে মাংস ছিঁড়ে ফেলা, ঠোঁট কামড়ানো""।
সর্বপ্রথম ১৫৭৯ সালে ইংরেজি সাহিত্যে এডমান্ড স্পেন্সারের "Shepheardes Calender" কাব্য পুস্তকের একটি টীকাতে এর উল্লেখ পাওয়া যায়। 
যাই হোক, "তীব্র বিদ্রুপাত্মক বা শ্লেষাত্মক এবং সারকাজমের বৈশিষ্ট্যসম্পন্ন বা সারকাজম সংশ্লিষ্ট" অর্থে সার্কাস্টিক (sarcastic) শব্দটির প্রয়োগ ১৬৯৫ সালের পূর্বে দেখা যায় নি।
একটি ফরাসি কোম্পানি অ্যালগরিদম ভিত্তিক একটি বিশ্লেষণী সফটওয়্যার তৈরি করেছে। তাদের দাবি এর মাধ্যমে অনলাইনে প্রকাশিত সারকাজমধর্মী কমেন্টসমূহ নির্ভুলভাবে শনাক্ত করা 
সম্ভব। তাদের উদ্ভাবিত প্রক্রিয়া আশি শতাংশেরও বেশি কার্যকর বলে কোম্পানিটির দাবি। কোম্পানিটির দাবি ইউরোপীয় ইউনিয়নের স্বরাষ্ট্র অফিস এবং দুবাইয়ের আদালত তাদের গ্রাহক। তবে কৃত্রিম বুদ্ধিমত্তার মাধ্যমে সারকাজম শনাক্ত করা এখনও একটা দুরূহতম ব্যাপার।
২০১৬ সালে উত্তর কোরিয়ায় সরকারের বিরুদ্ধে সারকাজম নিষিদ্ধ করা হয়। বিচ্ছিন্ন, একদল কেন্দ্রিক দেশটিতে সারা দেশের জন্য এই নিষেধাজ্ঞা জারি করা হয়।
বাংলা রম্য রচনার শুরু উনিশ শতকের শুরু থেকে। বাংলা সাহিত্যিকদের মধ্যে ঈশ্বর গুপ্ত, প্রমথ চৌধুরী, পরশুরাম, শিবরাম চক্রবর্তী, পরিমল গোস্বামী, সৈয়দ মুজতবা আলী ও আবুল মনসুর আহমেদ এ ধারায় নাম কুড়িয়েছেন। বক্রোক্তি তথা সারকাজমের ব্যবহার আধুনিক বাংলা সাহিত্যেও লক্ষ্যণীয়।
কুখ্যাত খুনী (চলচ্চিত্র)

কুখ্যাত খুনী ২০০০ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা ও প্রযোজনা করেছেন মনতাজুর রহমান আকবর। নাম ভূমিকায় আছেন ডিপজল ছায়াছবিটি এরশাদ শিকদারের জীবনী অবলম্বনে বানানো হয়েছে। যদিও পরিচালক তা স্বীকার করেননি। ছবিটি গল্প লিখেছেন আব্দুল্লাহ জহির বাবু। ৯০ লক্ষ টাকা বাজেটর ছবিটি সাড়ে ৩ কোটি টাকা আয় করে। ৭৯ টি হলে এক যোগে মুক্তি পায়। মিরপুর গাবতলিতে এই ছবির প্রিন্ট ছিনতায় হয়ে যায়, পরে নতুন করে প্রিন্ট করে দিতে হয়। ২০০০ সালের সর্বাধিক ব্যবসাসফল চলচ্চিত্রসমূহের তালিকায় নাম উঠে আসে কুখ্যাত খুনী ছবিটির।
কুখ্যাত গডফাদার সহজসরল এক যুবকের বাবার দু’হাত কেটে নিয়ে যায় এবং যার প্রতিশোধ নিতে গিয়ে ঐ যুবকটি ধীরে ধীরে পরিনত হয় কুখ্যাত খুনিতে।
ছায়াছবিটির সঙ্গীত পরিচালনা করেছেন শওকত আলী ইমন।
ফেনী গ্যাসক্ষেত্র

ফেনী গ্যাসক্ষেত্র বাংলাদেশের ফেনী জেলায় অবস্থিত একটি প্রাকৃতিক গ্যাসক্ষেত্র। এটি কানাডিয়ান বহুজাতিক কোম্পানি নাইকো-এর নিয়ন্ত্রণাধীন একটি প্রতিষ্ঠান।
ফেনী গ্যাসক্ষেত্র চট্টগ্রাম বিভাগের ফেনী জেলার সদর উপজেলার ধলিয়া ইউনিয়নের অলিপুর গ্রামে অবস্থিত।
পেট্রোবাংলা ১৯৮১ সালে এই গ্যাসক্ষেত্রটি আবিষ্কার করে।
বর্তমানে এই গ্যাসক্ষেত্রটি হতে কোনো গ্যাস উত্তোলন করা হয় না; অবশিষ্ট আছে মাত্র ৬৭ বিলিয়ন ঘনফুট গ্যাস।
ফেনী গ্যাসক্ষেত্র ফেনী জেলায় অবস্থিত একটি ছোট আকৃতির গ্যাসক্ষেত্র। ১৯৮১ সালে পেট্রোবাংলা কর্তৃক এই গ্যাসক্ষেত্রটি আবিষ্কৃত হয়। কূপটির গভীরতা ৩০০০ মিটার। বর্তমানে ক্ষেত্রটি উত্তোলনযোগ্য নয়।
সাইফুল ইসলাম বাদল

সাইফুল ইসলাম বাদল একজন বাংলাদেশী চিত্রগ্রাহক। "আহা" (২০০৭) এবং "মৃত্তিকা মায়া" (২০১৩) চলচ্চিত্রের জন্য শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার পেয়েছিলেন তিনি।
আবুল খায়ের (আলোকচিত্রী)

আবুল খায়ের একজন বাংলাদেশী চিত্রগ্রাহক। তিনি "সেতুবন্ধন" (১৯৮৭) চলচ্চিত্রের জন্য শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার অর্জন করেছিলেন।
কাজী বশির

কাজী বশির একজন বাংলাদেশী চিত্রনায়ক এবং মেক-আপ শিল্পী। তিনি "ঘৃণা" (১৯৯৪) চলচ্চিত্রের জন্য সেরা চিত্রগ্রাহক বিভাগে জাতীয় চলচ্চিত্র পুরস্কার অর্জন করেছিলেন।
বারপাড়া ইউনিয়ন, কুমিল্লা সদর দক্ষিণ

বারপাড়া বাংলাদেশের কুমিল্লা জেলার অন্তর্গত কুমিল্লা সদর দক্ষিণ উপজেলার একটি ইউনিয়ন।
কুমিল্লা সদর দক্ষিণ উপজেলার দক্ষিণ-পশ্চিমাংশে বারপাড়া ইউনিয়নের অবস্থান। এ ইউনিয়নের উত্তরে বিজয়পুর ইউনিয়ন ও চৌয়ারা ইউনিয়ন, পূর্বে জোড়কানন পশ্চিম ইউনিয়ন, দক্ষিণ-পূর্বে চৌদ্দগ্রাম উপজেলার কাশিনগর ইউনিয়ন, দক্ষিণে লালমাই উপজেলার ভুলইন উত্তর ইউনিয়ন ও বাগমারা উত্তর ইউনিয়ন এবং পশ্চিমে বরুড়া উপজেলার শিলমুড়ী দক্ষিণ ইউনিয়ন ও শিলমুড়ী উত্তর ইউনিয়ন অবস্থিত।
বারপাড়া ইউনিয়ন কুমিল্লা সদর দক্ষিণ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম কুমিল্লা সদর দক্ষিণ থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।
কুমিল্লা সদর দক্ষিণ উপজেলায় অন্তর্গত ঐতিহ্যবাহী ৪নং বারপাড়া ইউনিয়নে দর্শনীয় স্থানের মধ্যে রয়েছে,লালমাই পাহাড়, কুমিল্লা বেতার কেন্দ্র, কুমিল্লা বিভাগীয় স্কাউট ক্যাম্প,লালমাই সরকারি কলেজ, লালমাই লেক ল্যান্ড,
জোড়কানন পশ্চিম ইউনিয়ন

জোড়কানন পশ্চিম বাংলাদেশের কুমিল্লা জেলার অন্তর্গত কুমিল্লা সদর দক্ষিণ উপজেলার একটি ইউনিয়ন।
কুমিল্লা সদর দক্ষিণ উপজেলার দক্ষিণ-মধ্যাংশে জোড়কানন পশ্চিম ইউনিয়নের অবস্থান। এ ইউনিয়নের পূর্বে জোড়কানন পূর্ব ইউনিয়ন, উত্তরে গলিয়ারা ইউনিয়ন ও চৌয়ারা ইউনিয়ন, পশ্চিমে বারপাড়া ইউনিয়ন এবং দক্ষিণে চৌদ্দগ্রাম উপজেলার কাশিনগর ইউনিয়ন অবস্থিত।
জোড়কানন পশ্চিম ইউনিয়ন কুমিল্লা সদর দক্ষিণ উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম কুমিল্লা সদর দক্ষিণ থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।
জোড়কানন পূর্ব ইউনিয়ন

জোড়কানন পূর্ব বাংলাদেশের কুমিল্লা জেলার অন্তর্গত কুমিল্লা সদর দক্ষিণ উপজেলার একটি ইউনিয়ন।
কুমিল্লা সদর দক্ষিণ উপজেলার দক্ষিণ-পূর্বাংশে জোড়কানন পূর্ব ইউনিয়নের অবস্থান। এ ইউনিয়নের উত্তরে গলিয়ারা ইউনিয়ন, পশ্চিমে জোড়কানন পশ্চিম ইউনিয়ন, দক্ষিণে চৌদ্দগ্রাম উপজেলার উজিরপুর ইউনিয়ন এবং পূর্বে ভারতের ত্রিপুরা প্রদেশ অবস্থিত।
জোড়কানন পূর্ব ইউনিয়ন কুমিল্লা সদর দক্ষিণ উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম কুমিল্লা সদর দক্ষিণ থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।
লালমাই থানা

লালমাই থানা বাংলাদেশের কুমিল্লা জেলার অন্তর্গত লালমাই উপজেলার একটি থানা।
লালমাই উপজেলার ৯টি ইউনিয়নের প্রশাসনিক কার্যক্রম লালমাই থানার আওতাধীন।
বাগমারা উত্তর ইউনিয়ন

বাগমারা উত্তর বাংলাদেশের কুমিল্লা জেলার অন্তর্গত লালমাই উপজেলার একটি ইউনিয়ন।
লালমাই উপজেলার উত্তরাংশে বাগমারা উত্তর ইউনিয়নের অবস্থান। এ ইউনিয়নের দক্ষিণে বাগমারা দক্ষিণ ইউনিয়ন, পূর্বে ভুলইন উত্তর ইউনিয়ন, উত্তরে কুমিল্লা সদর দক্ষিণ উপজেলার বারপাড়া ইউনিয়ন এবং পশ্চিমে বরুড়া উপজেলার শিলমুড়ী দক্ষিণ ইউনিয়ন অবস্থিত।
বাগমারা উত্তর ইউনিয়ন লালমাই উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম লালমাই থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।
শহীদুল্লাহ দুলাল

শহীদুল্লাহ দুলাল একজন বাংলাদেশী চিত্রগ্রাহক। তিনি "হাসন রাজা" (২০০২) চলচ্চিত্রের জন্য শ্রেষ্ঠ চিত্রগ্রাহক বিভাগে বাংলাদেশ জাতীয় চলচ্চিত্র পুরস্কার অর্জন করেছিলেন।
শহীদুল্লাহ দুলাল সহকারী চিত্রগ্রাহক হিসেবে তার কর্মজীবন শুরু করেন। তিনি চিত্রগ্রাহক শেখ সামসুদ্দিনের সাথে "হারানো সুর" (১৯৮৭) এবং কাজী বশিরের সাথে "ক্ষতিপূরণ" (১৯৮৯) ও "ঘৃণা" (১৯৯৪) চলচ্চিত্রে সহকারী হিসেবে কাজ করেছেন।
তিনি "হাসন রাজা" (২০০২) চলচ্চিত্রের জন্য শ্রেষ্ঠ চিত্রগ্রাহক বিভাগে বাংলাদেশ জাতীয় চলচ্চিত্র পুরস্কার অর্জন করেন।
এম এ মোবিন

এমএ মবিন একজন বাংলাদেশী চিত্রনায়ক এবং আলোকচিত্রশিল্পী। তিনি ১৯৭৭ সালের "সীমানা পেরিয়ে" চলচ্চিত্রের জন্য সেরা চিত্রগ্রাহক বিভাগে বাংলাদেশ জাতীয় চলচ্চিত্র পুরস্কার অর্জন করেছিলেন।
সাধন রায়

সাধন রায় একজন বাংলাদেশী চিত্রনায়ক এবং অভিনেতা। তিনি "শুভদা" (১৯৮৬) চলচ্চিত্রের জন্য সেরা চিত্রনায়ক বিভাগে বাংলাদেশ জাতীয় চলচ্চিত্র পুরস্কার লাভ করেছিলেন।
রাশেদ জামান

রাশেদ জামান একজন বাংলাদেশী চিত্রগ্রাহক ও ক্যামেরাম্যান। তিনি "আয়নাবাজি" (২০১৬) চলচ্চিত্রের জন্য সেরা চিত্রগ্রাহক বিভাগে বাংলাদেশ জাতীয় চলচ্চিত্র পুরস্কার পেয়েছিলেন।
সৈকত নাসির

সৈকত নাসির একজন বাংলাদেশি চলচ্চিত্র পরিচালক ও চিত্রনাট্যকার। ২০১৪ সালে মুক্তিপ্রাপ্ত "" চলচ্চিত্রের মাধ্যমে তিনি চলচ্চিত্র পরিচালক হিসেবে আত্মপ্রকাশ করেন। এই চলচ্চিত্রের জন্য তিনি শ্রেষ্ঠ চিত্রনাট্যকার বিভাগে জাতীয় চলচ্চিত্র পুরস্কার পুরস্কার লাভ করেন। এরপর তিনি নির্মাণ করেছেন "পাষাণ", "হিরো ৪২০", "ক্যাসিনো", "সুলতানপুর", "পাপ" ইত্যাদি। এছাড়া তিনি চল্লিশটির উপর টেলিভিশন বিজ্ঞাপন নির্মাণ করেছেন।
মুনির উজ জামান

মুনির উজ জামান একজন বাংলাদেশী ফটোগ্রাফার। বর্তমানে তিনি এজেন্সি ফ্রান্স প্রেসে (এএফপি) কর্মরত আছেন। তিনি পাঠশালা সাউথ এশিয়ান মিডিয়া ইনস্টিটিউট বাংলাদেশ থেকে স্নাতক ডিগ্রি অর্জন করেছেন। তিনি "মায়ানমারে রোহিঙ্গা নির্যাতন বা নিপীড়ন" নথিভুক্ত কাজের জন্য পুরস্কার পেয়েছেন। তিনি বাংলাদেশের দৈনন্দিন জীবনের চিত্রিত ছবিও প্রকাশ করেছেন।
আমেনা বেগম (রাজনীতিবিদ)

আমেনা বেগম একজন বাংলাদেশী রাজনীতিবিদ এবং সাবেক সংসদ সদস্য। যিনি ডা. আমিনা শফিক নামে পরিচিত।
তিনি সিলেট এর বিয়ানীবাজার উপজেলার কালাইউরা গ্রামে জন্মগ্রহণ করেন। তিনি ২০০১ থেকে ২০০৬ সাল পর্যন্ত বাংলাদেশ জামায়াতে ইসলামীর প্রতিনিধিত্বকারী হিসেবে জাতীয় সংসদের সংরক্ষিত মহিলা আসন-৩১ (জাতীয় ৩৩১)-এর সদস্য ছিলেন।
পেশাগত জীবনে আমিনা বেগম একজন চিকিৎসক।
আমেনা বেগম ৫ই জানুয়ারি ১৯৮৫ সালে ডাঃ শফিকুর রহমানের সাথে বিবাহ বন্ধনে আবদ্ধ হন। শফিকুর রহমান বাংলাদেশ জামায়াতে ইসলামীর আমির। এই দম্পতির দুই মেয়ে এবং এক ছেলে রয়েছে।
বাগমারা দক্ষিণ ইউনিয়ন

বাগমারা দক্ষিণ বাংলাদেশের কুমিল্লা জেলার অন্তর্গত লালমাই উপজেলার একটি ইউনিয়ন।
লালমাই উপজেলার উত্তরাংশে বাগমারা দক্ষিণ ইউনিয়নের অবস্থান। এ ইউনিয়নের উত্তরে বাগমারা উত্তর ইউনিয়ন, পূর্বে ভুলইন উত্তর ইউনিয়ন, দক্ষিণে পেরুল উত্তর ইউনিয়ন, দক্ষিণ-পশ্চিমে বাকই উত্তর ইউনিয়ন এবং উত্তর-পশ্চিমে বরুড়া উপজেলার শিলমুড়ী দক্ষিণ ইউনিয়ন অবস্থিত।
বাগমারা দক্ষিণ ইউনিয়ন লালমাই উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম লালমাই থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।
বাগমারা ইউনিয়ন এ সবচেয়ে বড় বাজার হলো বাগমারা বাজার। যার সাপ্তাহিক হাটবার হলো সোম বার ও শুক্রবার। এছাড়াও বাগমারা ইউনিয়নের সিমানায় আরও কিছু হাট-বাজার বিদ্যমান।
ভুলইন উত্তর ইউনিয়ন

ভুলইন উত্তর বাংলাদেশের কুমিল্লা জেলার অন্তর্গত লালমাই উপজেলার একটি ইউনিয়ন।
লালমাই উপজেলার উত্তর-পূর্বাংশে ভুলইন উত্তর ইউনিয়নের অবস্থান। এ ইউনিয়নের পশ্চিমে বাগমারা উত্তর ইউনিয়ন ও বাগমারা দক্ষিণ ইউনিয়ন, দক্ষিণে ভুলইন দক্ষিণ ইউনিয়ন, পূর্বে চৌদ্দগ্রাম উপজেলার কাশিনগর ইউনিয়ন এবং উত্তরে কুমিল্লা সদর দক্ষিণ উপজেলার বারপাড়া ইউনিয়ন অবস্থিত।
ভুলইন উত্তর ইউনিয়ন লালমাই উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম লালমাই থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।
ভুলইন দক্ষিণ ইউনিয়ন

ভুলইন দক্ষিণ বাংলাদেশের কুমিল্লা জেলার অন্তর্গত লালমাই উপজেলার একটি ইউনিয়ন।
লালমাই উপজেলার পূর্বাংশে ভুলইন দক্ষিণ ইউনিয়নের অবস্থান। এ ইউনিয়নের উত্তরে ভুলইন উত্তর ইউনিয়ন, পশ্চিমে পেরুল উত্তর ইউনিয়ন, দক্ষিণে বেলঘর উত্তর ইউনিয়ন এবং পূর্বে চৌদ্দগ্রাম উপজেলার শ্রীপুর ইউনিয়ন অবস্থিত।
ভুলইন দক্ষিণ ইউনিয়ন লালমাই উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম লালমাই থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।
পেরুল উত্তর ইউনিয়ন

পেরুল উত্তর বাংলাদেশের কুমিল্লা জেলার অন্তর্গত লালমাই উপজেলার একটি ইউনিয়ন।
লালমাই উপজেলার মধ্যাংশে পেরুল উত্তর ইউনিয়নের অবস্থান। এ ইউনিয়নের উত্তরে বাগমারা দক্ষিণ ইউনিয়ন, পশ্চিমে বাকই উত্তর ইউনিয়ন, দক্ষিণে পেরুল দক্ষিণ ইউনিয়ন এবং পূর্বে ভুলইন দক্ষিণ ইউনিয়ন অবস্থিত।
পেরুল উত্তর ইউনিয়ন লালমাই উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম লালমাই থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।
১.হরিশ্চর ইউনিয়ন হাই স্কুল এন্ড কলেজ।
২.হরিশ্চর সরকারি প্রাথমিক বিদ্যালয়।
৩.মুসলিম ওয়েল ফেয়ার একাডেমি। 
১. ডাকাতিয়া নদী
আটিটি বাজার
হরিশ্চর বাজার
মাজহারুল ইসলাম মাসুদ
বেলঘর উত্তর ইউনিয়ন

বেলঘর উত্তর বাংলাদেশের কুমিল্লা জেলার অন্তর্গত লালমাই উপজেলার একটি ইউনিয়ন।
লালমাই উপজেলার দক্ষিণ-পূর্বাংশে বেলঘর উত্তর ইউনিয়নের অবস্থান। এ ইউনিয়নের পশ্চিমে পেরুল দক্ষিণ ইউনিয়ন, উত্তরে ভুলইন দক্ষিণ ইউনিয়ন, পূর্বে চৌদ্দগ্রাম উপজেলার শ্রীপুর ইউনিয়ন ও শুভপুর ইউনিয়ন, দক্ষিণে বেলঘর দক্ষিণ ইউনিয়ন এবং দক্ষিণ-পশ্চিমে লাকসাম উপজেলার লাকসাম পূর্ব ইউনিয়ন অবস্থিত।
বেলঘর উত্তর ইউনিয়ন লালমাই উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম লালমাই থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।
এখানে অনেক শিক্ষা প্রতিষ্ঠান রয়েছে এবং মহিলা মাদরাসা এবং মাদরাসা রয়েছে। তার মধ্যে অন্য তম ভালো স্কুল হলো গৈয়রবাঙ্গা প্রাইমারি সরকারি প্রাথমিক বিদ্যালয়, গৈয়রবাঙ্গা হাই স্কুল এন্ড কলেজ। এই গ্রামে একটি বড় মহিলা মাদ্রারাসা ও আছে। যার নাম ভূশ্চি হাবেবীয়া নূরেনী মাদ্রাসা।এটি ভূশ্চি গ্রামে অবস্থিত। এবং অনেক সরকারি প্রাথমিক বিদ্যালয় আছে।
এখানে কয়েকটি বাজার রয়েছে।যেমনঃবেলঘর বাজার, গৈয়রবাঙ্গা বাজার ইত্যাদি আরও অনেক বাজার রয়েছে।
সুমন খান

সুমন খান (জন্ম: ১৩ জানুয়ারি ২০০০) একজন বাংলাদেশী ক্রিকেটার। তিনি ২৯ অক্টোবর ২০১৮ সালে ২০১৮-১৯ জাতীয় ক্রিকেট লিগে ঢাকা বিভাগ ক্রিকেট দলের হয়ে প্রথম শ্রেণির ক্রিকেটে আত্মপ্রকাশ করেছিলেন। ২৫ ফেব্রুয়ারি ২০১৯ সালে ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগে তিনি বাংলাদেশ ক্রীড়া শিক্ষা প্রতিষ্ঠান ক্রিকেট দলের হয়ে টি-টোয়েন্টিতে আত্মপ্রকাশ করেছিলেন। তিনি ৮ মার্চ ২০১৯ সালে ২০১৮-১৯ ঢাকা প্রিমিয়ার ডিভিশন ক্রিকেট লিগে বাংলাদেশ কৃত্তিকা শিক্ষা প্রতিষ্ঠানের হয়ে লিস্ট এ ক্রিকেট তালিকায় স্থান অর্জন করেছিলেন। ২০১৯ সালের নভেম্বরে, বাংলাদেশে অনুষ্ঠিত ২০১৯ এসিসি ইমার্জিং টীম এশিয়া কাপ প্রতিযোগিতায় ১৪ উইকেট নিয়ে টুর্নামেন্ট সেরা উইকেট শিকারী ছিলেন।
২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে ফরচুন বরিশালের দলে নিজের নাম লেখান।
বেলঘর দক্ষিণ ইউনিয়ন

বেলঘর দক্ষিণ বাংলাদেশের কুমিল্লা জেলার অন্তর্গত লালমাই উপজেলার একটি ইউনিয়ন।
লালমাই উপজেলার সর্ব-দক্ষিণে বেলঘর দক্ষিণ ইউনিয়নের অবস্থান। এ ইউনিয়নের উত্তরে বেলঘর উত্তর ইউনিয়ন, পূর্বে চৌদ্দগ্রাম উপজেলার শুভপুর ইউনিয়ন ও নাঙ্গলকোট উপজেলার বাঙ্গড্ডা ইউনিয়ন, দক্ষিণে নাঙ্গলকোট উপজেলার পেড়িয়া ইউনিয়ন এবং পশ্চিমে লাকসাম উপজেলার লাকসাম পূর্ব ইউনিয়ন অবস্থিত।
বেলঘর দক্ষিণ ইউনিয়ন লালমাই উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম লালমাই থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।
বাকই উত্তর ইউনিয়ন

বাকই উত্তর বাংলাদেশের কুমিল্লা জেলার অন্তর্গত লালমাই উপজেলার একটি ইউনিয়ন।
বাকই উত্তর ইউনিয়নের আয়তন প্রায় ৩৫৬১ একর। 
অত্র ইউনিয়নে ২৫,২২৩ জন লোক বসবাস করে
লালমাই উপজেলার সর্ব-পশ্চিমে বাকই উত্তর ইউনিয়নের অবস্থান। এ ইউনিয়নের উত্তর-পূর্বে বাগমারা দক্ষিণ ইউনিয়ন, পূর্বে পেরুল উত্তর ইউনিয়ন, দক্ষিণে লাকসাম উপজেলার বাকই ইউনিয়ন, উত্তর-পশ্চিমে বরুড়া উপজেলার গালিমপুর ইউনিয়ন এবং উত্তরে বরুড়া উপজেলার শিলমুড়ী দক্ষিণ ইউনিয়ন অবস্থিত।
বাকই উত্তর ইউনিয়ন লালমাই উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম লালমাই থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।
বাকই উত্তর ইউনিয়ন পূর্বে লাকসাম উপজেলার অধীনে ছিল। ২০১৭ সালে নবগঠিত লালমাই উপজেলার সাথে এই ইউনিয়নকে সংযুক্ত করা হয়। 
কুমিল্লা - লাকসাম সড়কের পশ্চিমে এবং কুমিল্লা - চাঁদপুর সড়কের বিজরা বাজারের পূর্বে অবস্থিত।
কাচা রাস্তাঃ- ৪৫ কি.মি., পাকা রাস্তাঃ- ২২ কি.মি., 
আদা পাকা রাস্তাঃ- ১২ কি.মি.। 
এই ইউনিয়নের একমাত্র নদী ডাকাতিয়া নদী, যা ইউনিয়নের পূর্ব সীমানা বরাবর যথাক্রমে হাতীলোটা, ভাবকপাড়া বাজার, শিকারীপাড়া, রসূলপুর, মধুশ্চর গ্রামের পাশ দিয়ে বয়ে গিয়েছে।
নববর্ষ (গ্রেগরীয় বর্ষপঞ্জি)

নববর্ষ, যা নিউ ইয়ার নামেও পরিচিত, হচ্ছে গ্রেগরীয় বর্ষপঞ্জি অনুযায়ী বছরের প্রথম দিন, অর্থাৎ ১ জানুয়ারি। গ্রেগরীয় ও জুলীয় বর্ষপঞ্জির মতো বেশিরভাগ সৌর বর্ষপঞ্জি নিয়মিত বা দক্ষিণ অয়নান্তের কাছাকাছি নতুন বছরের সূচনা করে।
জুলীয় বর্ষপঞ্জির অধীনে প্রাক-খ্রিস্টান রোমে এই দিনটি দেবতা জানুসকে উৎসর্গ করা হত, যিনি ছিলেন শুরুর দেবতা, যার নাম থেকেই জানুয়ারি নামের উৎপত্তি হয়। রোমের সময় থেকে অষ্টাদশ শতাব্দীর মধ্যভাগ পর্যন্ত খ্রিস্টীয় ইউরোপের বিভিন্ন প্রান্তে ২৫ ডিসেম্বর, ১ মার্চ, ২৫ মার্চ, কিংবা পুনরুত্থান পার্বণের দিনে নতুন বছর পালিত হতো।
যেহেতু আজকাল বেশিরভাগ দেশ গ্রেগরীয় বর্ষপঞ্জি ব্যবহার করে, সেহেতু ১ জানুয়ারি বিশ্বের সবচেয়ে পালিত সরকারি ছুটির দিনের মধ্যে অন্যতম। অনেকসময় সময় অঞ্চল অনুযায়ী নববর্ষের প্রাক্কালে মধ্যরাত্রি হওয়ার সঙ্গে সঙ্গে আতশবাজি ফাটানো হয়। অন্যান্য বৈশ্বিক নববর্ষ পরম্পরা হচ্ছে নতুন বছরের সংকল্প করা এবং আপনজনদের ফোন করা।
নন্দা (অভিনেত্রী)

নন্দা কর্ণাটকী (৮ জানুয়ারী ১৯৩৯-২৫ মার্চ ২০১৪) একজন ভারতীয় অভিনেত্রী ছিলেন যিনি হিন্দি এবং মারাঠি চলচ্চিত্রে কাজ করতেন। তিনি "ছোটি ব্যাহেন", "ঢুল কা ফুল", "ভাবী", "কালা বাজার", "কানুন", "হাম দোনো", "জাব জাব ফুল খিলে", "গুমনাম", "ইত্তেফাক", "দ্যা ট্রেন" এবং "প্রেম রগ" চলচ্চিত্রে অভিনয়ের জন্য স্মরণীয় হয়ে আছেন।
নন্দার জন্ম হয়েছিলো মহারাষ্ট্রীয় একটি পরিবারে, তার বাবা বিনায়ক দমোদর কর্ণাটকী মারাঠি চলচ্চিত্রের অভিনেতা ছিলেন। ১৯৪৭ সালে ৪১ বছর বয়সে নন্দার বাবা মারা যান, নন্দার বয়স তখন আট। নন্দা শৈশব কালেই চলচ্চিত্র জগতে প্রবেশ করেছিলেন, ১৯৪৮ সালের চলচ্চিত্র "মন্দির" এ তার অভিনয় অভিষেক হয়।
"বেবী নন্দা" নামে তিনি চলচ্চিত্র জগতে পরিচিতি পেয়ে গিয়েছিলেন। ১৯৪৮ সাল থেকে ১৯৫৬ সাল পর্যন্ত নন্দা "মন্দির", "জাজ্ঞু", "আঙ্গারে" এবং "জাগৃতি" চলচ্চিত্রে শিশু চরিত্রে অভিনয় করেন। চলচ্চিত্রে অভিনয়ের কারণে তার পড়ালেখার ক্ষতি হচ্ছিলো, তার জন্য বাসায় একজন শিক্ষক ঠিক করে দেওয়া হয়, গোকুলদাস ভি মাখি যিনি একজন নামকরা শিক্ষক ছিলেন এবং বম্বে স্কাউটের কমিশনার ছিলেন নন্দাকে বাসায় পড়াতেন। চলচ্চিত্রে অভিনয় করে নন্দা তার ছয় ভাইবোনের লেখাপড়ার খরচ চালাতেন। নন্দার ভাই জয়প্রকাশ কর্ণাটকী মারাঠি চলচ্চিত্রের প্রযোজক ছিলেন এবং জয়শ্রী তালপাড়ে (মারাঠি অভিনেত্রী) নন্দার বৌদি।
১৯৪৮ সালের চলচ্চিত্র "মন্দির" ছিলো নন্দার প্রথম চলচ্চিত্র। তাকে বড় পর্দায় 'বেবী নন্দা' হিসেবে উপস্থাপন করা হতো। "মন্দির", "জাজ্ঞু" এবং "আঙ্গারে" চলচ্চিত্রে নন্দা ১৯৪৮ সাল থেকে ১৯৫৬ সাল পর্যন্ত শিশু চরিত্রে অভিনয় করেছিলেন। নন্দার কাকা ভি শান্তারাম ১৯৫৬ সালের চলচ্চিত্র "তুফান অর দিয়া"তে নন্দাকে অভিনয়ের সুযোগ দিয়েছিলেন। চলচ্চিত্রটি ছিলো এতিম ভাই-বোনের কাহিনী নিয়ে। ১৯৫৭ সালের চলচ্চিত্র "ভাবী"র জন্য নন্দা সর্বপ্রথম শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার এর জন্য মনোনয়ন পেয়েছিলেন। মহানায়ক দেব আনন্দ অভিনীত চলচ্চিত্র "কালা বাজার"এ নন্দা সহ-ভূমিকায় ছিলেন, এবং "ঢুল কা ফুল" চলচ্চিত্রে দ্বিতীয় প্রধান চরিত্রে ছিলেন।
নন্দা ১৯৫৯ সালের চলচ্চিত্র "ছোটি ব্যাহেন"এ অভিনয় করে অনেক জনপ্রিয়তা পান, চলচ্চিত্রটি তার তারকা হওয়ার পথ ত্বরান্বিত করেছিলো। চলচ্চিত্রটিতে নন্দা একজন অন্ধ তরুণীর চরিত্রে অভিনয় করেন যাকে তার দুই ভ্রাতা দেখাশোনা করে। এরপরে তিনি সরাসরি নায়িকার চরিত্রে অভিনয়ের সুযোগ পেয়ে যান, দেব আনন্দর চলচ্চিত্র "হাম দোনো" (১৯৬১) এবং "তিন দেবিয়াঁ" চলচ্চিত্রে নন্দা মুখ্য নায়িকা ছিলেন, দুটি চলচ্চিত্রই নন্দার জীবনে মাইলফলক ছিলো। বি আর চোপড়ার "কানুন" (১৯৬০) চলচ্চিত্রে অভিনয় করেন নন্দা, এই চলচ্চিত্রে কোনো গান ছিলোনা।
১৯৬০ সালের চলচ্চিত্র "আঁচল" এর জন্য নন্দা শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার পান। ১৯৬২ সালের চলচ্চিত্র "আশিক" এ তিনি রাজ কাপুরের সঙ্গে অভিনয় করেন এবং রাজেন্দ্র কুমারের সঙ্গে তিনটি চলচ্চিত্রে ("তুফান অর দিয়া", "ঢুল কা ফুল" এবং "কানুন") অভিনয় করেন। শাম্মী কাপুরের সঙ্গে অভিনয়ের প্রস্তাব নন্দা বারবার ফিরিয়ে দিতেন তাকে অপছন্দ করার অজুহাতে, যদিও অনেক পরে ১৯৮২ সালের চলচ্চিত্র "প্রেম রোগ" এ তিনি শাম্মীর সঙ্গে কাজ করতে রাজী হন।"
শশী কাপুরকে নন্দার দেখেই পছন্দ হয়ে যায় এবং তিনি তার সঙ্গে আটটি চলচ্চিত্রে অভিনয় করার জন্য চুক্তিবদ্ধ হয়েছিলেন, "চার দিওয়ারি" (১৯৬১) এবং "মেহেন্দি লাগি মেরে হাথ" (১৯৬২) এ নন্দা শশীর সঙ্গে ছিলেন যদিও চলচ্চিত্র দুটি বক্স অফিসে ব্যর্থ হয়েছিলো। তবে ১৯৬৫ সালের "জাব জাব ফুল খিলে" তুমুল দর্শকপ্রিয়তা পেয়েছিলো এবং অনেক ব্যবসাসফল একটি চলচ্চিত্র ছিলো।
চার-ভরবেগ

বিশেষ আপেক্ষিকতায় চিরায়ত ত্রিমাত্রিক ভরবেগকে চার-মাত্রার স্থান-কালে সাধারণীকরণই চার-ভরবেগ বা four-momentum। ত্রিমাত্রিক ব্যবস্থায় ভরবেগ একটি ভেক্টর; অনুরূপভাবে স্থান-কালে চার-ভরবেগ হল একটি চার-ভেক্টর। কোন কণার আপেক্ষিক শক্তি = , ত্রিমাত্রিক বেগ = , ত্রিমাত্রিক ভরবেগ = , এবং লরেঞ্জ ফ্যাক্টর = হলে কণাটির কন্ট্রাভেরিয়েন্ট চার-ভরবেগ হবে
উপরে উল্লেখিত রাশিটি কণার সাধারণ অ-আপেক্ষিক ভরবেগ এবং হল এর স্থির ভর। চার-ভরবেগ একটি লরেঞ্জ কোভেরিয়েন্ট হওয়ায় আপেক্ষিক গণনায় এটা কার্যকর, যার অর্থ হল, লরেঞ্জ রূপান্তরগুলোর অধীনে এটার রূপান্তরের ধরন জানা সহজ।
উপরের সংজ্ঞাটি স্থানাঙ্ক পদ্ধতিতে কাজ করে। কিছু লেখক নিয়মটি প্রয়োগ করেন, যা সহযোগে একটি পরিবর্তিত (মোডিফাইড) সংজ্ঞা প্রদান করে। এছাড়াও শক্তির প্রতীকটিকে বিপরীত (reversed) ধরেও কোভেরিয়েন্ট চার-ভরবেগ কে সংজ্ঞায়িত করা সম্ভব।
বিল গোল্ডবার্গ

উইলিয়াম স্কট গোল্ডবার্গ (জন্ম ডিসেম্বর ২৭, ১৯৬৬) একজন আমেরিকান অভিনেতা, পেশাদার কুস্তিগির, সাবেক ফুটবল খেলোয়াড়, এবং সাবেক মিক্সড মার্শাল আর্ট রঙ্গ ধারাভাষ্যকার। তিনি বর্তমানে ডাব্লিউডাব্লিউই এর সাথে যুক্ত রয়েছেন। তিনি ডাব্লিউসিডাব্লিউ এ গোল্ডবার্গ নামে কুস্তি লড়ার জন্য বেশি পরিচিত। তিনি বিভিন্ন টেলিভিশন এবং চলচ্চিত্রে অভিনয় করেছেন।
তিনি ১৯৯০-২০০০ এর সবথেকে জনপ্রিয় কুস্তিগিরদের মধ্যে একজন।এর মধ্যে ১৯৯৮-২০০০ এ তিনি তার সর্বোচ্চ ফর্মে ছিলেন। তিনি ডাব্লিউসিডাব্লিউ এ থাকা অবস্থায় একবার ডাব্লিউসিডাব্লিউ ওয়ার্ল্ড হেভিওয়েট চ্যাম্পিয়নশিপ, এবং ডাব্লিউসিডাব্লিউ ইউনাইটেড স্ট্যাটেস চ্যাম্পিয়নশিপ, এবং একবার ডাব্লিউসিডাব্লিউ ওয়ার্ল্ড ট্যাগ টিম চ্যাম্পিয়নশিপ ব্রেট হার্ট এর সঙ্গে। তিনি ৫ম খেলোয়াড় হিসেবে ডাব্লিউসিডাব্লিউ ত্রিপল ক্রাউন বিজয়ী।
তিনি তার সাথে একবার ওয়ার্ল্ড হেভিওয়েট চ্যাম্পিয়নশিপ জিতেছেন এবং একবার ডাব্লিউডাব্লিউই ইউনিভার্সাল চ্যাম্পিয়নশিপ অর্জন করেছেন। তাকে ২০১৮ সালে ডব্লিউডব্লিউই হল অফ ফেম এ জায়গা দেওয়া হয়।
গোল্ডবার্গ এর জন্ম এবং বেড়ে উঠা টুলসা,উক্লাহোমায়, তিনি তুলসা এডিসন হাই স্কুলে পড়াশোনা করেছেন। তিনি ফুটবল ভালোবাসতেন এবং ১৬ বছর বয়সে ফুটবল খেলা শুরু করেন। গোল্ডবার্গ এর মা একজন ক্ল্যাসিকাল বেহালাবাদক ছিলেন, অন্যদিকে তার পিতা হাভার্ড বিশ্ববিদ্যালয় এর গায়ানোলজিস্ট এর শিক্ষক ছিলেন। ইথেল বিভিন্ন প্রজাতির ফুল ফোটাতেন,এবং তার প্রদর্শনীতে পুরস্কারও অর্জন করেছিলেন। তার ভাই মাইকেল কোলোরাডোতে সঙ্গিত ক্লাবের মালিক।
গোল্ডবার্গ প্রথমে কুস্তিতে আসতে চাননি, এমনকি তিনি য়ুম কিপ্পুর এর অফারকে না করে দিয়েছিলেন। তার রোমানিয়ান পরদাদা রোমান থেকে আমেরিকা এসে নাগরিকত্ব গ্রহণ করেছিলেন। তার আরেক দাদা উইলি রাশিয়ার নাগরিক।
গোল্ডবার্গ জর্জিয়া বিশ্ববিদ্যালয়ে পড়ার স্কলারশিপ পান,যেখানে তিনি বুলডগস এর হয়ে ডিফেন্সিভ ট্যাকল এ খেলতেন।
১৯৯০ এর এনএফএল সিসনে তিনি লস এঞ্জেলস র‍্যামস এর হয়ে খেলেছেন,তাছাড়া ১৯৯২-৯৪ পর্যন্ত আটলান্টা ফ্যাকনস এর হয়ে খেলেছেন। তিনি ১৯৯৫ সালে ক্যারেলিনা ফ্যালকনস দলে খেলার সুযোগ পান।
১৯৯৬ সালে ফুটবল বাদ দিয়ে গোল্ডবার্গ পাউয়ারলিফটিং এবং মিক্সড মার্শাল আর্টস এর ট্রেনিং নেওয়া শুরু করেন। তিনি লেক্স লুগার এবং স্টিং এর দ্বারা প্রভাবিত হয়ে পেশাদারি কুস্তিতে আসেন। এরপর তিনি ডাব্লিউসিডাব্লিউ পাওয়ার প্ল্যান্ট এ কুস্তি লড়া শুরু করেন।
জুন ২৩,১৯৯৭ সালে তিনি তার প্রথম ডার্ক ম্যাচ এ বাডি লি পার্কারকে হারায়। তার সাথে তিনি ডাব্লিউসিডাব্লিউ স্যাটারডে নাইট এ বাডি ল্যান্ডেল,হাগস মোরাস,চিপ মিন্টন এবং জন বেতসাকে হারিয়েছেন।
জেনারেল অফিসার কমান্ডিং

জেনারেল অফিসার কমান্ডিং ( জিওসি ) হ'ল সাধারণ সশস্ত্র বাহিনীর পদের শিরোনাম। যা যুক্তরাজ্য এবং কমনওয়েলথ অব নেশনস-এ সম্পৃক্ত দেশগুলোর সেনাবাহিনীতে কমান্ড নিয়োগ প্রাপ্ত একজন জেনারেল অফিসারকে দেয়া হয়। একজন জেনারেল হ'ল জিওসি ব্রিটিশ দ্বিতীয় কোর (একটি তিন তারকা নিযুক্ত) বা জিওসি ব্রিটিশ সপ্তম আর্মার্ড ডিভিশন (একটি দুই তারকা নিযুক্ত) হতে পারে।
মধ্যপ্রাচ্য কমান্ড বা ইতালির মিত্রবাহিনী হিসাবে বিশেষত একটি বৃহত বা গুরুত্বপূর্ণ কমান্ডের নেতৃত্বদানকারী একজন জেনারেল অফিসারকে জেনারেল অফিসার কমান্ডিং-ইন-চিফ ( জিওসি-ইন-সি ) বলে থাকে। জিওসি-সিএস সাধারণত এর জিওসিএস-এর সঙ্গে একটি জিওসি একাধিক পদে কোরদেরকে কাজের প্রতিবেদন দিয়ে থাকে।
ভারতীয় সেনাবাহিনীর প্রশিক্ষণ ও অপারেশনাল কমান্ডের প্রধান সেনা কমান্ডারদের জিওসি-ইন-সি র‍্যাংক দেয়া হয়। বর্তমানে এই পদে সাতজন নিযুক্ত রয়েছেন:
নৌ অফিসারদের সমতুল্য পদটি ফ্ল্যাগ অফিসার কমান্ডিং (এফওসি) এবং বিমান বাহিনীর কর্মকর্তাদের জন্য এয়ার অফিসার কমান্ডিং (এওসি)। মার্কিন যুক্তরাষ্ট্রের সশস্ত্র বাহিনীতে, সমতুল্য হ'ল কমান্ডিং জেনারেল (সিজি)।
নবাব আলী সারওয়ার খান

নবাব আলী সরওয়ার খান (১৫ মে ১৯২৪-২৫ জুলাই ১৯৯৫) যিনি চুন্নু নওয়াব নামেও পরিচিত। একজন বাংলাদেশী রাজনীতিবিদ ও সাবেক সংসদ সদস্য। ১৯৭১ সালে মুক্তিযুদ্ধের সময় তিনি কুলাউড়া আসন থেকে সংসদ সদস্য এবং পরবর্তীকালে বাংলাদেশের স্বাধীনতার পরে বাংলাদেশ গণপরিষদের সদস্য ছিলেন।
নবাব আলী সরওয়ার খান ১৫ মে ১৯২৪ সালে পৃত্থিমপাশা জমিদার বাড়িতে জন্ম গ্রহণ করেন। তার পিতার নাম নবাব আলী হায়দার খান ব্রিটিশ ভারতের একজন বাঙালি নাবিক ছিলেন। ভারতবর্ষে ব্রিটিশবিরোধী আন্দোলনের অন্যতম নেতা ও রাজনীতিবিদ ছিলেন। শিলংয়ের স্কুলে এবং পরে আলিগড় মুসলিম বিশ্ববিদ্যালয়ে পড়েন। 
নবাব আলী সারওয়ার খান ১৯৭১ সালে মুক্তিযুদ্ধের সময় তিনি কুলাউড়া আসন থেকে সংসদ সদস্য এবং পরবর্তীকালে বাংলাদেশের স্বাধীনতার পরে বাংলাদেশ গণপরিষদের সদস্য ছিলেন।
১৯৭৩ সালের নির্বাচনে আওয়ামী লীগে থেকে প্রতিদ্বন্দ্বিতা করে পরাজিত হন। ১৯৭২ এর সংবিধানের প্রণয়নকারী দলের সদস্য ছিলেন।
নবাব আলী সরওয়ার খান পৃত্থিমপাশা জমিদার বাড়িতে ২৫ জুলাই ১৯৯৫ সালে মৃত্যুবরণ করেন।
ছোড়া

ছোড়া ভারতের পশ্চিমবঙ্গ রাজ্যের পশ্চিম বর্ধমান জেলার দুর্গাপুর মহকুমার পাণ্ডবেশ্বর সমষ্টি উন্নয়ন ব্লকের একটি শহর।
ছোড়া-র ভৌগোলিক অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৯১ মিটার (২৯৮ ফুট)।
ভারতের ২০১১ সালের আদমশুমারি অনুসারে ছোড়া শহরের জনসংখ্যা হল ১৩,৮০৬ জন। এর মধ্যে পুরুষ ৭,৩০৮ জন ৫৩% এবং নারী ৬,৪৯৮ জন ৪৭%। এই শহরের জনসংখ্যার ১,৭২১ জন হল ৬ বছর বা তার কম বয়সী। ছোড়া শহরে সাক্ষরতার হার ৮,৮৫৮ জন। ৬বছরের ঊর্ধ্বে জনসংখ্যার ৭৩.৩০%।
২০০১ সালের আদমশুমারি অনুসারে, ছোড়া শহরের জনসংখ্যার ১২,৮৩৯ জন। পুরুষ সাক্ষরতার হার ৫৫% এবং নারী সাক্ষরতার হার ৪৫%। ছোড়া শহরের গড় সাক্ষরতা হার ৫১%, সারা ভারতের সাক্ষরতার হার ৫৯.৫%, তার চাইতে ছোড়া শহরের সাক্ষরতার হার কম। এই শহরের জনসংখ্যার ৬০% পুরুষ এবং ৪০% নারী শিক্ষিত। ১৩% জনসংখ্যার ৬ বছরের কম বয়সী। 
এই এলাকাটি হল কয়লাখনির প্রানকেন্দ্র।
ইসিএল ওয়েবসাইটের টেলিফোন নাম্বার অনুযায়ী, ২০১৮ সালে ইস্টার্ন কোলাফিল্ডের কেন্দা এলাকায় কর্মক্ষম কয়লাখনিগুলি হল: বহুলা কয়লাখনি, চোরা ব্লক ইনক্লাইন, সিআই জাম্বাদ কয়লাখনি, চোরা ওসিপি, হরিপুর কয়লাখনি, লোয়ার কেন্দা কয়লাখনি, নিউ কেন্দা কয়লাখনি, সিডুলি কয়লাখনি, এসকে ওসিপি এবং ওয়েস্ট কেন্দা ওসিপি।
ছোড়া শহরে তিনটি প্রাথমিক, একটি উচ্চ মাধ্যমিক বিদ্যালয় রয়েছে।
মনিরুল ইসলাম (ক্রিকেটার)

তিনি ঢাকা বিভাগের বিপক্ষে একটি প্রথম-শ্রেণীর সেঞ্চুরি করেন। অপরাজিত ১১৮ এবং পাঁচটি প্রথম শ্রেণির অর্ধশতক করেছেন। তার সেরা বোলিং ৭৮ রানে ২ উইকেট ঢাকা বিভাগের বিপক্ষে এসেছিল। লিস্ট এ ওয়ানডে ক্রিকেটে দুটি অর্ধশতক করেছেন তিনি। তিনি শেখ জামাল ক্রিকেট একাডেমির কোচ।
রায়ান বেইলি

রায়ান টাইরন বেইলি (জন্ম: ১৯ সেপ্টেম্বর ১৯৮২, পশ্চিম কেপ প্রদেশ) দক্ষিণ আফ্রিকার একজন প্রথম শ্রেণির ক্রিকেটার। ডানহাতি ব্যাটসম্যান। দক্ষিণ আফ্রিকার অনূর্ধ্ব -১৯ এর প্রতিনিধিত্ব করেছেন। স্টেলেনবোশ বিশ্ববিদ্যালয় (ম্যাটিস) ক্রিকেট ক্লাবের বর্তমান প্রধান কোচ।
মঈন খান (ক্রিকেটার)

মঈন খান একজন বাংলাদেশী ক্রিকেটার। ২৭ ডিসেম্বর ২০১৬ সালে তিনি ২০১৬-২০১৭ জাতীয় ক্রিকেট লিগে বরিশাল বিভাগ ক্রিকেট দলের হয়ে প্রথম শ্রেণির ক্রিকেটে আত্মপ্রকাশ করেছিলেন। তিনি ১৫ মে ২০১৭ সালে ২০১৬-২০১৭ প্রিমিয়ার বিভাগ ক্রিকেট লিগে খেলাঘর সমাজ কল্যাণ সমিতির হয়ে লিস্ট এ ক্রিকেট তালিকার শীর্ষে পদার্পণ করেছিলেন।
২০১৯ মালয়েশিয়া ক্রিকেট বিশ্বকাপ চ্যালেঞ্জ লিগ এ

২০১৯ মালয়েশিয়া ক্রিকেট বিশ্বকাপ চ্যালেঞ্জ লিগ এ হচ্ছে নতুন শুরু হতে যাওয়া ২০১৯-২২ আইসিসি ক্রিকেট বিশ্বকাপ চ্যালেঞ্জ লিগ ক্রিকেট প্রতিযোগিতার উদ্বোধনী সূচীর একটি অংশ।যা ২০২৩ ক্রিকেট বিশ্বকাপ প্রতিযোগিতায় অংশগ্রহণের জন্য যোগ্যতা অর্জনের একটি ধাপ। উক্ত প্রতিযোগিতাটি ১৬-২৫ সেপ্টেম্বর ২০১৯ এ শুরু হওয়ার জন্য নির্ধারিত, যার সবগুলো খেলা হবে লিস্ট এ মর্যাদা সম্পন্ন। ২০১৯ এর জুলাইয়ে, আন্তর্জাতিক ক্রিকেট কাউন্সিল (আইসিসি) নিশ্চিত করে যে, মালয়েশিয়া ক্রিকেট অ্যাসোসিয়েশন খেলাটির আয়োজন করতে যাচ্ছে।
প্রতিযোগিতার পেনাল্টিমেট দিনে, ভানুয়াটু ক্রিকেট দল মালয়েশিয়ার কাছে ৬৫ রানে অলআউট হয়ে যায়। জবাবে ভানুয়াটু মালয়েশিয়াকে ৫২ রানে আটকে দেয়, ফলশ্রুতিতে লিস্ট এ ক্রিকেটে সর্বনিম্ন দলীয় স্কোর নিয়ে প্রতিরোধ করার রেকর্ড তৈরী করে।
কানাডা ও সিঙ্গাপুর উভয়ে সমান সংখ্যক পয়েন্ট অর্জন করলে, নেট রান রেট এর হিসাবে কানাডা শীর্ষে থাকায় সিরিজে জয় লাভ করে।
দিওড় ইউনিয়ন

দিওড় ইউনিয়ন বাংলাদেশের রংপুর বিভাগের দিনাজপুর জেলার বিরামপুর উপজেলার একটি প্রশাসনিক এলাকা।
কালের স্বাক্ষী বহনকারী গোমতীর তীরে গড়ে দিওড় ইউনিয়ন হল একটি ঐতিহ্যবাহী অঞ্চল। কাল পরিক্রমায় আজ দিওড় ইউনিয়ন , সরকার ও বিভিন্ন বেসরকারী প্রতিষ্ঠান, স্থানীয গণ্যমান্য ব্যক্তির সহযোগীতায় আজ দিওড় ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তারনিজস্ব স্বকীয়তা আজও সুউজ্জ্বল।
ইউনিয়নটির আয়তন প্রায় ৭৯৬০ একর।
মহিলা ১১২০২ জন এবংং পুরুষ ১১২৯১ জন।
এই ইউনিয়নের গ্রামের সংখ্যা ৪২ টি, মৌজার সংখ্যা ২৭ টি।
১৩ জন নির্বাচিত পরিষদ সদস্য, একজন ইউনিয়ন পরিষদ সচিব, দশজন ইউনিয়ন গ্রাম পুলিশ নিয়ে ইউনিয়ন পরিষদটি গড়ে উঠেছে।
৪ টি।
দিওড়ে শিক্ষার হার ৪৯%। (২০০১ এর শিক্ষা জরীপ অনুযায়ী) এবং সরকারী প্রাথমিক বিদ্যালয় ১৩টি, উচ্চ বিদ্যালয় ৫টি, মাদ্রাসা ৬টি এবং একটি নিম্ন মাধ্যমিক বিদ্যালয় অবস্থিত।
জনাব মোঃ আবদুল মালেক মন্ডল
এই ইউনিয়নে ৩টি ধর্মীয় প্রতিষ্ঠান আছে।
১৪২ হেক্টর
৪০ হেক্টর।
দ্য ম্যান ফ্রম কাঠমান্ডু

দ্য ম্যান ফ্রম কাঠমান্ডু হল ২০১৯ সালের একটি নেপালি চলচ্চিত্র যেটি পরিচাকনা করেছেন পেমা ধোন্দুপ। চলচ্চিত্রটি পেমা ধোন্দুপ পরিচালিত দ্বিতীয় চলচ্চিত্র। চলচ্চিত্রটিতে অভিনয় করেছেন জোসে ম্যানুয়েল, গুলশান গ্রোভার, হামিদ শেখ, আন্না শর্মা, কর্ম শাক্য, নীড় শর্মা, শিশির বাংডেল, মিথিলা শর্মা, পারমিতা আর এল রানাসহ আরো অনেকে। চলচ্চিত্রটির মাধ্যমে ধর্মীয় উগ্রপন্থার বিরুদ্ধে ও ধর্মীয় সম্প্রীতির সপক্ষে বার্তা দেওয়া হয়েছে।
ব্রুনো সামারটিনো

ব্রুনো লেওপল্ডো ফ্রান্সিসকো সামারটিনো (অক্টোবর ৬,১৯৩৫ – এপ্রিল ১৮,২০১৮) একজন আমেরিকান পেশাদার কুস্তিগির ছিলেন, যিনি ওয়ার্ল্ড রেসলিং ফেডারেশন (ডাব্লিউডাব্লিউএফ,বর্তমানে ডাব্লিউডাব্লিউই) এ কুস্তি লড়ার জন্য বিখ্যাত ছিলেন। তিনি দুইবারে ডাব্লিউডাব্লিউএফ ওয়ার্ল্ড হেভিওয়েট চ্যাম্পিয়নশিপ ১১ বছরেরও বেশি ধরে ছিলেন, (৪,০৪০ দিন), তিনি প্রথমবারে এটি ধরে রেখেছিলেন ২,৮০৩ দিন।
পরবর্তিতে "দ্যা ইতালিয়ান স্ট্রংম্যান" এবং "দ্যা স্ট্রংগেস্ট ম্যান ইন দ্যা ওয়ার্ল্ড" খেতাব জিতেছেন। ক্যারিয়ারের শেষের দিকে তাকে "জীবন্ত কিংবদন্তি" বলা হতো। তাকে ২০১৩ সালে ডব্লিউডব্লিউই হল অফ ফেম এ জায়গা দেওয়া হয়।
ব্রুনো লেওপল্ডো ফ্রান্সিসকো সামারটিনো ইতালিতে অক্টোবর ৬,১৯৩৫ সালে জন্মগ্রহণ করেন। তিনি তার সাত ভাইবোনের মধ্যে সবথেকে ছোট।যখন তার বয়স চার তার বাবা তাদেরকে নিয়ে পেনসেলভেনিয়া চলে আসেন। ১৯৫০ সালে,
যখন সামারটিনো আমেরিকায় চলে আসেন, ব্রুনো কয়েক বছর ইংরেজি বলতেন না। তিনি তার নিজেকে উপরে তুলতে ওয়েটলিফটিং এবং রেসলিং শুরু করেন। যার দরুন তিনি ১৯৫৬ সালের অলিম্পিকে ওয়েটলিফটিং দলে সুযোগ পান।
১৯৫৯ সালে সামারটিনো ৫৬৫ পাউন্ড ওজন তুলে বিশ্বরেকর্ড গড়েন, তিনি তার খারাপ কনুই এবং কব্জি নিয়ে এই রেকর্ডটি গড়েন।
বাদশাহ (র‍্যাপার)

আদিত্য প্রতীক সিং সিসোডিয়া, তার মঞ্চ নাম বাদশা হিসাবেই সবচেয়ে বেশি পরিচিত, হচ্ছেন একজন ভারতীয় র‍্যাপ-সঙ্গীত সুরকার র‍্যাপার ও গায়ক, তার হিন্দি, হরিয়ানি ও পাঞ্জাবী গানের জন্য পরিচিত। তিনি ২০০৬ সালে ইয়ো ইয়ো হানি সিংয়ের সঙ্গে তার ব্যান্ড "মাফিয়া মান্দীর"-এ তার সংগীত কর্মজীবন শুরু করেন। তিনি ২০১২ সালে হানি থেকে আলাদা হন এবং তার স্বতন্ত্র হরিয়ানি গান "কার গায়ি চুল" মুক্তিদেন, যা পরে ২০১৬ সালের বলিউডের "কাপুর অ্যান্ড সন্স" চলচ্চিত্রে গৃহীত হয়। তার সঙ্গীত মূলত বলিউড সাউন্ডট্র‍্যাক-এর বৈশিষ্ট্যযুক্ত, কয়েকটি চলচ্চিত্র হচ্ছে, ২০১৪ সালের চলচ্চিত্র "হাম্পটি শর্মা কি দুলহানিয়া" ও "খুবসুরত"।
তার অভিষেক একক "ডিজে ওয়ালে বাবু", সহায়তায় ছিল আশতা গিল, গানটি মুক্তির মাত্র ২৪ ঘণ্টায় ভারতীয় আইটিউনস তালিকায় শীর্ষস্থান দখল করে নেয়। গানটি মাত্র ৩০ ঘণ্টায় ইউটিউবে দশ লাখেরও উপরে দেখা হয়। ২০১৬ সালে, তিনি "ওয়াখরা সোয়াগ" গানে নাভ ইন্দার-এর সঙ্গে সহযোগী হন, যা ২০১৬ সালে শ্রেষ্ঠ দ্বৈত/গোষ্ঠী-এর জন্য পাঞ্জাবী সংগীত পুরস্কার এবং বছরের সর্বোচ্চ জনপ্রিয় গান অফ দ্য ইয়ার পুরস্কার লাভ করেন।
২০১৮ সালে, তিনি "ফোর্বস" ইন্ডিয়া ম্যাগাজিন কর্তৃক ভারতের ৬৩ তম ধনী তারকা হিসাবে তালিকাভুক্ত হন।
তিনি প্রথম ভারতীয় শিল্পী হিসাবে ইউটিউবে মাত্র ২৪ ঘণ্টায় ৭৫ মিলিয়ন ভিউয়ের রেকর্ড ভাঙ্গেন। বিটিএস ভক্তরা দাবি করে যে এই শিল্পী বৈশ্বিক রেকর্ডে ভাগ বসাতে পারেনি কারণ গানটির প্রথম ২৪ ঘণ্টায় ভিউয়ের তুলনায় লাইক অনেক কম ছিল, কিন্তু ইউটিউব কর্তৃপক্ষ এখনোও নিশ্চিত করেন নি যে, ভিউগুলো নকল নাকি বাস্তব। গানটি সপ্তাহের "বৈশ্বিক শীর্ষ মিউজিক ভিডিও তালিক"য় শীর্ষ ১০০-এ দেখা যায় নি। তার গান "প্রথম ২৪ ঘণ্টায় সর্বোচ্চ ভিউয়ের অনলাইন ভিডিওসের তালিকা"য়ও তালিকাভুক্ত হয় নি।
বাদশা হরিয়ানা রাজ্যের কার্নালের কালসি গ্রামে নিম্ন মধ্যবিত্ত পরিবারেহরিয়ানা বাবা ও পাঞ্জাবী মা'র ঘরে আদিত্য প্রতীক সিং সিসোডিয়া হিসাবে জন্মগ্রহণ করেন। তিনি জাসমিনের সঙ্গে বৈবাহিকসূত্রে আবদ্ধ হন।
তিনি দিল্লির পিতামপুরার বল ভারত পাবলিক স্কুল থেকে তার পড়াশোনা সম্পন্ন করেন, যেখানে তিনি তার বিদ্যালয় সংগীতদলের সঙ্গে পারফর্ম করে। একজন পূর্ণ সংগীতজ্ঞ হয়ে ওঠার আগে তিনি দিল্লির মর্যাদাপূর্ণ সেন্ট স্টিফেনস কলেজে একজন গণিতের ছাত্র হিসাবে নাম লেখান, পরে তিনি পিইসি ইউনিভার্সিটি অফ টেকনোলজি, চন্ডীগড় স্থানান্তরিত হন, যেখানে তিনি নতুন পাঞ্জাবী সংগীত প্রকাশিত করেন, যা তাকে "র‍্যাপ" গান লিখতে সাহায্য করে। তিনি বলেন যে তিনি যদি র‍্যাপার না হতেন, তিনি একজন আইএএস কর্মকর্তা হতেন।
তিনি "কুল ইকুয়াল" নামে সংগীত শিল্পে তার কর্মজীবন শুরু করেন, কিন্তু পরে তার নাম "বাদশা" হিসাবে পরিবর্তন করেন।
স্তম্ভচিত্র

একটি স্তম্ভচিত্র বা স্তম্ভলেখ হল এমন এক চিত্র যা কোনো শ্রেণিভুক্ত উপাত্তকে প্রকাশ করে। এতে উচ্চতা অথবা দৈর্ঘ্য-এর যে মান তার সঙ্গে আনুপাতিক হারে আয়তক্ষেত্রাকার স্তম্ভ থাকে। স্তম্ভগুলি উল্লম্ব অথবা অনুভূমিকভাবে সাজানো থাকতে পারে। উল্লম্ব স্তম্ভচিত্রকে অনেকসময় লাইন গ্রাফ বলে।
স্তম্ভচিত্র পৃথক বিষয়ের পার্থক্যকে নির্দেশ করে। চিত্রের একটি অক্ষ সেই নির্দিষ্ট বিষয়কে বোঝায় যার তুলনা করা হবে, এবং অপর অক্ষ পরিমাপক মূল্য নির্দেশ করে। কিছু স্তম্ভচিত্র একাধিক পরিমাপক রাশির মূল্যগুলিকে দেখিয়ে দলবদ্ধ স্তম্ভগুলিকে প্রদর্শন করে।
অনেক উৎস উইলিয়াম প্লেফায়ারকে (১৭৫৯-১৮২৪) স্তম্ভচিত্রের আবিষ্কর্তা হিসেবে বিবেচনা করে এবং তার লেখা দ্য কমার্শিয়াল এন্ড পলিটিক্যাল অ্যাটলাস বইয়ের এক্সপোর্টস এন্ড ইমপোর্টস অফ স্কটল্যান্ড টু এন্ড ডিফারেন্ট পার্টস ফর ওয়ান ইয়ার ফ্রম ক্রিসমাস ১৭৮০ টু ক্রিসমাস ১৭৮১ কে ইতিহাসের প্রথম স্তম্ভচিত্র হিসেবে ধরা হয়। সময়ের মধ্যে ক্রমাগত ত্বরণকারী বস্তুর বেগের রেখাচিত্র প্রকাশিত হয় দ্য ল্যাটিচুডস অফ ফর্মস বইতে (জ্যাকবাস ডি স্যাঙ্কটো মার্টিনো বা সম্ভবত নিকোল ওরেসমেকে কৃতীত্ব দেওয়া হয়), যা কিনা "প্রোটো বার চার্ট" হিসাবে ব্যাখ্যা করার প্রায় ৩০০ বছর পূর্বে প্রকাশিত হয়।
বার চার্টগুলিতে বিভাগগুলির একটি পৃথক অংশ থাকে এবং সাধারণত ভাগ-ভাগ করে দেওয়া হয়, যাতে সমস্ত তথ্য চার্টে আটানো যায়। যখন বিভাগগুলির তুলনা করার কোনো সাধারণ ক্রম থাকে না, তখন চার্টে বা তালিকায় স্তম্ভগুলি যে কোনো পদ্ধতিতে সাজানো যেতে পারে। যে স্তম্ভচিত্রে বিষয়গুলির মান অধঃক্রমে সাজানো থাকে তাকে পেরিটো চার্ট বলা হয়। স্তম্ভলেখ / চিত্র শ্রেণিবদ্ধ তথ্যের একটি দৃষ্টিগ্রাহ্য উপস্থাপনা সরবরাহ করে। শ্রেণিবদ্ধ উপাত্ত হল ভিন্ন ধরনের বিষয়গুলির একটি বিন্যাস, যেমন- বছরের বিভিন্ন মাস, বয়সের বিভাগ, জুতোর আকার, প্রাণীদের তথ্য ইত্যাদি। এই বিভাগগুলি সাধারণত গুণ প্রকাশ করে। একটি কলাম বারচার্টে বা স্তম্ভ লেখচিত্রে বিষয়গুলি অনুভূমিক অক্ষ বরাবর থাকে ; স্তম্ভের উচ্চতা প্রতিটি বিষয়ের মানকে উপস্থাপন করে।
গ্রুপযুক্ত বার চার্ট এবং সজ্জিত বার চার্টের সাথে আরও জটিল জটিল তথ্যের তুলনায় বার গ্রাফগুলি ব্যবহার করা যেতে পারে। দলবদ্ধ বারচার্টে প্রতিটি বিষয়ের গ্রুপের জন্য দুটি বা তার বেশি বার বা স্তম্ভ থাকে। নির্দিষ্ট বিষয়কে উপস্থাপিত করতে এই স্তম্ভগুলিকে রঙিন করা হয়। উদাহরণস্বরূপ বলা যায়, দুটি দোকানের ব্যবসার মালিক প্রতিটি দোকানকে উপস্থাপনের জন্য নির্দিষ্ট রঙের বারগুলির সাথে একটি গ্রুপযুক্ত বার চার্ট তৈরি করতে পারেন: অনুভূমিক অক্ষটি বছরের মাসগুলি দেখাবে এবং উল্লম্ব অক্ষটি আয় দেখাবে। অনুরূপভাবে, এই স্থানে একটি স্ট্যাকড বার চার্ট ব্যবহার করা যাবে। স্ট্যাকড বারচার্ট বা স্তূপীকৃত বারচার্টের স্তম্ভগুলির শীর্ষে বিভিন্ন বিষয়গুলি উপস্থাপিত হয়। স্তম্ভগুলির উচ্চতা বিষয় বা গ্রুপগুলির সম্মিলিত ফলাফল দেখায়। তবে স্ট্যাকড বারচার্টগুলি ঋণাত্মক মানযুক্ত তথ্য প্রদর্শন করার উপযুক্ত নয়। এইসব ক্ষেত্রে, গ্রুপযুক্ত বারচার্ট গ্রহণযোগ্য।
দলবদ্ধ স্তম্ভলেখগুলি সাধারণত একই ক্রমে তথ্য উপস্থাপন করে। স্ট্যাকড স্তম্ভলেখগুলি প্রতিটি স্তম্ভে একই বিন্যাসে তথ্য উপস্থাপন করে।
এডাম কোল

অস্টিন জ্যান্কিন্স (জন্ম: জুলাই ৫, ১৯৮৯), একজন মার্কিন পেশাদার কুস্তিগির, যিনি এডাম কোল নামে অধিক পরিচিত। যিনি বর্তমানে এইডাব্লিউ এর সাথে যুক্ত আছেন।আগে তিনি ডাব্লিউডাব্লিউই এর সাথে যুক্ত ছিলেন যেখানে তিনি এনএক্সটি ব্রান্ডে কুস্তি লড়তেন।
কোল প্রথম এনএক্সটি চ্যাম্পিয়ন এবং তিনি একবার ডাস্টি রোডস প্রতিযোগিতায় কাইল অ রাইলি এর সাথে এনএক্সটি ট্যাগ টিম চ্যাম্পিয়নশিপ জিতেছেন। তিনি এনএক্সটি ইতিহাসের প্রথম ডাবল চ্যাম্পিয়ন হয়েছিলেন(একিসাথে দুইটি আলাদা চ্যাম্পিয়ন খেতাব অর্জন করা)। এনএক্সটি চ্যাম্পিয়নশিপ অর্জন করার পর তাকে ২য় এনএক্সটি ত্রিপল ক্রাউন বিজয়ী হিসেবে ঘোষণা করা হয়।
"অস্টিন জ্যান্কিন্স" জুলাই ৫,১৯৮৯ সালে, ল্যাঞ্চেস্টার পেনসেলভেনিয়ায় জন্মগ্রহণ করেন। তার একজন ছোট ভাই আছে। তার যখন ১০ বছর তখন তার মা,বাবা আলাদা হয়ে যায়। জ্যান্কিন্স ছোট বেলায় ক্যারাতে শিখতেন।
জনি, হায়াড এর রেসলিং প্রশিক্ষণ সিজেডাব্লিউ থেকে প্রশিক্ষণ নিয়েছেন। তিনি ২০০৭ সালে সিজেডাব্লিউ এর অফিশিয়াল স্টুডেন্ট পরিচয় পায়। ২০০৮ সালে জনি পেশাদাড়ি কুস্তিতে পদার্পণ করেন। তিনি তার প্রথম জয় পায় সেপ্টেম্বর ১৩ তারিখে সিজেডাব্লিউ ক্যাশ ক্যাশ ইভেন্টে।
২০১০ সালে কোল ১৫ মিনিট লিমিট টাইম ম্যাচ এ জয় অর্জন করেন। ২০১০ সালের শেষ দিকে কোল সিজেডাব্লিউ জুনিয়র হেভিওয়েট চ্যাম্পিয়ন হোন আবেয়িলকে হারিয়ে। তিনি এই খেতাব ডিসেম্বর ২২ তারিখে জোনাথন এর বিপক্ষে সফলভাবে ডিফেন্স করেন। তিনি তার এই চ্যাম্পিয়নশিপ ৫৫৩ দিন সফলভাবে রাখার পর নভেম্বর ১২ তারিখে কার্টার এর কাছে তার এই চ্যাম্পিয়নশিপ হেরে যান।
বিয়ানীবাজার গ্যাসক্ষেত্র

বিয়ানীবাজার গ্যাসক্ষেত্র বাংলাদেশের সিলেট জেলায় অবস্থিত একটি প্রাকৃতিক গ্যাসক্ষেত্র। এটি সিলেট গ্যাস ফিল্ডস লিমিটেড-এর নিয়ন্ত্রণাধীন একটি প্রতিষ্ঠান।
বিয়ানীবাজার গ্যাস ফিল্ডটি সিলেট বিভাগেের সিলেট জেলার বিয়ানীবাজার উপজেলার মোল্লাপুর ইউনিয়নের জলঢুপ মৌজা (লোকেশন-১) ও পৌরসভার সুপাতলা গ্রামে (লোকেশন-২) অবস্থিত।
উজিরপুর ইউনিয়ন

উজিরপুর ইউনিয়ন নামে বাংলাদেশে মোট ২টি ইউনিয়ন রয়েছে।
উজিরপুর ইউনিয়ন দ্বারা বুঝানো যেতে পারে:
মনোহরগঞ্জ থানা

মনোহরগঞ্জ থানা বাংলাদেশের কুমিল্লা জেলার অন্তর্গত মনোহরগঞ্জ উপজেলার একটি থানা।
প্রতিষ্ঠাকালঃ ২০০৫ খ্রিস্টাব্দ 
মনোহরগঞ্জ উপজেলার ১১টি ইউনিয়নের প্রশাসনিক কার্যক্রম মনোহরগঞ্জ থানার আওতাধীন।
জনি গার্গেনো

জনি গার্গেনো একজন আমেরিকান পেশাদার কুস্তিগির,তিনি বর্তমানে ডাব্লিউডাব্লিউই এর সাথে যুক্ত আছেন, যেখানে তিনি এনএক্সটি ব্র‍্যান্ডের হয়ে কুস্তি লড়েন। তিনি সাবেক এনএক্সটি চ্যাম্পিয়ন, এনএক্সটি নর্থ আমেরিকান চ্যাম্পিয়ন, এবং এনএক্সটি ট্যাগ টিম চ্যাম্পিয়ন।
গার্গেনো ২০০৫ সালে তার পেশাদারি কুস্তি জীবন শুরু করেন। কিছু বছর তিনি আমেরিকার কিছু প্রথম সারির স্বতন্ত্র ক্ষেত্রে কুস্তি লড়েছেন। স্বতন্ত্র ক্ষেত্রের পর গার্গেনো রিং অফ অনার (আরওএইছ) এবং টিএনএ তেও কুস্তি লড়েছেন।
এরপর ২০১৬ সালে তিনি ডাব্লিউডাব্লিউই এর সাথে চুক্তি করেন এবং এনএক্সটিতে কুস্তি লড়া শুরু করেন। জানুয়ারি ২০১৯ সালে এনএক্সটি চ্যাম্পিয়নশিপ জিতেন এবং তাকে এনএক্সটি ইতিহাসের প্রথম ত্রিপল ক্রাউন বিজয়ী হিসেবে ঘোষণা করা হয়।
জনি গার্গেনো ক্লেভারল্যান্ড ওহাইও তে বেড়ে উঠেছেন। তিনি প্রথম পেশাদার রেসলিং রিং এ প্রবেশ করেছিলেন ৮ বছর বয়সে, যখন তার বাবা সিএপিডাব্লিউ এ সজ্জার কাজ করতো। যখন তিনি সেন্ট এডয়ার্ড হাই স্কুল এ পড়াশোনা করতেন তখন তিনি পেশাদার কুস্তির জন্য সিএপিডাব্লিউতে প্রশিক্ষণ নেওয়ার সিদ্বান্ত নেন। ১৬ বছর বয়সে গার্গেনো ক্লেভারল্যান্ড এ পেশাদারি কুস্তির প্রশিক্ষণ নেওয়া শুরু করেন। গার্গেনো শন মাইকেলস,ক্রিস জেরিখো এবং জনি সেইন্টকে তার আদর্শ মনে করেন।
গার্গেনো ২০০৫ সালে পেশাদারি কুস্তি জীবন এ আত্মপ্রকাশ করেন। গার্গেনো তার রেসলিং স্টাইলকে "লুচাহারেসু" সনাতন পদ্বতি নামে অবহিত করেন,কারণ তিনি ব্রিটিশ চেইন রেসলিং,লুচা লিব্রে এবং পুরেরেসু এর সংমিশ্রণে কুস্তি লড়েন। অক্টোবর ৮,২০০৬ সালে তিনি জশ প্রহিবিশন, এম ডগ ২০ এবং যেছ গ্রাউন এর সাথে ফ্যাটাল ফর ওয়ে ম্যাচ জিতে তার জীবনের প্রথম কুস্তি খেতাব সিএপিডাব্লিউ জুনিয়র হেভিওয়েট চ্যাম্পিয়নশিপ অর্জন করেন। তিনি আগস্ট ৫,২০০৭ সাল পর্যন্ত সিএপিডাব্লিউতে কুস্তি লড়েন। তিনি জুন ২৪,২০০৯ সালে তিনি টিএনএ তে আত্মপ্রকাশ করেন। একই দিনে এরিক ইয়ং এর সাথে অন্ধকার ম্যাচ এ পরাজিত হোন। গার্গেনো রিং অফ অনার এও কুস্তি লড়েছেন।
বাইশগাঁও ইউনিয়ন

বাইশগাঁও বাংলাদেশের কুমিল্লা জেলার অন্তর্গত মনোহরগঞ্জ উপজেলার একটি ইউনিয়ন।
মনোহরগঞ্জ উপজেলার পশ্চিমাংশে বাইশগাঁও ইউনিয়নের অবস্থান। এ ইউনিয়নের উত্তরে ঝলম দক্ষিণ ইউনিয়ন, পূর্বে খিলা ইউনিয়ন ও লক্ষণপুর ইউনিয়ন, দক্ষিণে সরসপুর ইউনিয়ন ও নোয়াখালী জেলার চাটখিল উপজেলার মোহাম্মদপুর ইউনিয়ন এবং পশ্চিমে হাসনাবাদ ইউনিয়ন ও চাঁদপুর জেলার শাহরাস্তি উপজেলার চিতোষী পূর্ব ইউনিয়ন অবস্থিত।
বাইশগাঁও ইউনিয়ন মনোহরগঞ্জ উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম মনোহরগঞ্জ থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।
গ্রাম ভিত্তিক লোকসংখ্যা:
সর্বমোট ২৬,০৯২ জন।
সরসপুর ইউনিয়ন

সরসপুর বাংলাদেশের কুমিল্লা জেলার অন্তর্গত মনোহরগঞ্জ উপজেলার একটি ইউনিয়ন।
মোট আয়তন ২৭১৯ বঃ কিঃ মিঃ।
পুরুষ ১০৬২৫ জন এবং মহিলা ১৩০৬৬ জন। সর্বমোট জনসংখ্যা ২৩৬৯১ জন।
মনোহরগঞ্জ উপজেলার দক্ষিণাংশে সরসপুর ইউনিয়নের অবস্থান। এ ইউনিয়নের উত্তরে বাইশগাঁও ইউনিয়ন ও লক্ষণপুর ইউনিয়ন, পূর্বে বিপুলাসার ইউনিয়ন, দক্ষিণে নোয়াখালী জেলার সোনাইমুড়ি উপজেলার নদনা ইউনিয়ন এবং পশ্চিমে নোয়াখালী জেলার সোনাইমুড়ি উপজেলার জয়াগ ইউনিয়ন ও চাটখিল উপজেলার মোহাম্মদপুর ইউনিয়ন অবস্থিত।
সরসপুর ইউনিয়ন মনোহরগঞ্জ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম মনোহরগঞ্জ থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।
জামিয়া কুরআনিয়া আরাবিয়া লালবাগ

জামিয়া কুরআনিয়া আরাবিয়া লালবাগ ( ) কওমী মাদ্রাসার উচ্চতর ডিগ্রিভিত্তিক ইসলামী পড়াশোনার জন্যে ঢাকায় অবস্থিত একটি কওমী মাদ্রাসা। এতে কিন্ডারগার্টেন থেকে স্নাতকোত্তর স্তর পর্যন্ত শিক্ষার ৭টি বিভাগ রয়েছে।
এই ইনস্টিটিউট জাফর আহমদ উসমানী, মোজাদ্দেদে আজম শামসুল হক ফরিদপুরী, নেতৃত্বে ইসলামী পণ্ডিত ও ওলামাদের একটি দল এর প্রতিষ্ঠাতা। মুফতি দীন মুহামমদ খান ও হাফেজ্জী হুজুর শাওয়াল ১৩৭০ হিজরীতে লালবাগ শাহী মসজিদ নামের সাথে মিলিয়ে মসজিদটির পাশে আশেপাশে এ মাদ্রাসাটি প্রতিষ্ঠার প্রথম পরিকল্পনা করেছিলেন। হাফেজি হুজুরই প্রথম ব্যক্তি যিনি অনেক সমস্যা ও সমস্যার মাঝে কুরআন (হিফজুল কুরআন) মুখস্থ করার ক্লাস শুরু করেছিলেন। তবে সেই ব্যক্তিত্বদের চেষ্টার কারণে জামিয়াহ এখন দেশে-বিদেশে সুপরিচিত হয়ে উঠেছে। জামিয়াহ লালবাগ এ অঞ্চলের প্রায় ৭০০ টি মাদ্রাসার দেখাশোনা করে যাতে তারা তাদের পাঠ্যক্রমিক কার্যক্রমের উন্নতি করতে পারে। 
জামিয়ায় নিম্নোক্ত শিক্ষা বিভাগ রয়েছে :
জামেয়াহ "ইলম-ই-ওয়াহী (divineশিক ইসলামী জ্ঞান) এর" পাশাপাশি শিক্ষার্থীদের উর্দু এবং ফারসি "পড়ানো হয়" । 
সমস্ত শিক্ষার্থী মাদ্রাসার বাসিন্দা। জামিয়া 
সকল শিক্ষার্থীকে বিনামূল্যে শিক্ষা দেয়। এটি তাদের পাঠ্য-পুস্তককে ধার দেয়। পরীক্ষায় ভালো ফলাফল অর্জনকারী শিক্ষার্থীদের খাবার বিনামূল্যে দেয়া হয় পুরস্কার হিসেবে । তদুপরি, জামিয়াহ অনাথ এবং দরিদ্র ও দুস্থ শিক্ষার্থীদের খাদ্য ও আবাসন সরবরাহ করে।
উরসুলা কে. লে গুইন

উরসুল কে. লে গুইন (২১ অক্টোবর ১৯২৯-২২ জানুয়ারি ২০১৮) ছিলেন একজন মার্কিন সাহ্যিতিক। তিনি কাল্পনিক কথা সাহিত্যের জন্য সর্বাধিক জনপ্রিয়, তার কাল্পনিক কথা সাহিত্যের মধ্যে হায়নিশ ইউনিভার্স এবং আর্থসি ফ্যান্টাসি সিরিজ অন্যতম। সর্বপ্রথম ১৯৫৯ সালে তার সাহিত্যকর্ম প্রকাশিত হয়েছিল এবং তার সাহিত্যজীবনের প্রায় ষাট বছর কাব্য, সাহিত্য সমালোচনা, অনুবাদ এবং শিশুদের বইয়ের পাশাপাশি বিশটিরও বেশি উপন্যাস ও শতাধিক সংক্ষিপ্ত গল্পের রচনা করেছেন। বিজ্ঞানের কথাসাহিত্যিক হিসেবে তিনি পরিচিত, লে গুন “মেজর ভয়েস ইন আমেরিকা” নামে ও পরিচিত ছিল, এবং সে আমেরিকান নভেলিস্ট হিসেবে পরিচিত হতে চেয়েছিলেন।
লে গুইন বার্কলে, ক্যালিফোর্নিয়ায় জন্মগ্রহণ করেন, থিওডোরা ক্রোয়েবার এবং পণ্ডিত আলফ্রেড লুই ক্রোয়েবার এর ঘরে। ফরাসি ভাষায় স্নাতকোত্তর ডিগ্রি অর্জনের পরে লে গুইন ডক্টরাল স্টাডিজ শুরু করেন, ‍কিন্তু ১৯৫৩ সালে চার্লেস লে গুইন এর সাথে বিবাহের পর তার পড়ালেখা স্থগিত করেন। তিনি ১৯৫০ এর শেষের দিকে লিখতে শুরু করেন, তিনি এ উইজার্ড অফ আর্থেস (১৯৬৮) এবং দ্যা লেফ্ট হ্যান্ড অফ ডার্কনেস (১৯৬৯) দ্বারা সমালোচিত এবং বাণিজ্যিকভাবে সাফল্য অর্জন করেছিলেন, যা হ্যারল্ড ব্লুম তার মাস্টার পিস হিসেবে বর্ণনা করেছেন। প্রথম মহিলা হিসেবে লে গুইন তার উপন্যাসের জন্য হুগো এবং নেবুলা পুরস্কার উভয়ই জিতেছিলেন। এছাড়া ও তিনি আর্থসিয়া বা হেইনিশ ইউনিভার্স-এ আরো কয়েকটি কাজ করেছেন, তার উল্লেখযোগ্য কাজগুলোর মধ্যে রয়েছে দ্যা এক্সপেরিমেন্টাল ওয়ার্ক অলয়েস কামিং হোম (১৯৮৫), এবং আরো কাজ করেছেন দ্যা ফিকশোনাল কান্ট্রি অফ ওরসিনিয়া এবং আরো কিছু মনস্তাত্ত্বিক বিষয়।
লে গুইন সাংস্কৃতিক নৃতত্ত্ব, তাওবাদ, নারীবাদ এবং কার্ল জাংয়ের বিষয়ে বেশি লেখালেখি করতেন। তার অনেক গল্পই নৃতত্ত্ব বা সাংস্কৃতিক পর্যাবেক্ষণ ভিত্তি করে লেখা এবং ভারসাম্য এবং ভারসাম্য সম্পর্কে তার তাওবাদী ধারনাগুলো বেশ কয়েকটি কাজে চিহ্নিত হয়েছে।
ভূমিতিক বক্ররেখা

ব্যবকলনীয় জ্যামিতিতে ভূমিতিক বক্ররেখা বা জিওডেসিক বলতে কোন বক্র পৃষ্ঠতলে অথবা খুব সাধারণভাবে কোন রেইম্যানীয় বহুভাঁজে দুটি বিন্দুর মধ্যে ক্ষুদ্রতম পথের বক্রতাকে মোটামুটিভাবে বোঝানো হয়।
"ভূমিতিক বক্ররেখা" শব্দটি ভূগণিত (Geodesy) থেকে এসেছে যার অর্থ পৃথিবীর আকার ও আকৃতির পরিমাপ সংক্রান্ত বিজ্ঞান। ব্যুৎপত্তিগতভাবে, পৃথিবী পৃষ্ঠের দুটি বিন্দুর মধ্যে ক্ষুদ্রতম (দ্রুততম বা সবচেয়ে কম দূরত্বের) পথকে ভূমিতিক বক্ররেখা বা জিওডেসিক বলা হত। গোলীয় পৃথিবীর ক্ষেত্রে ভূমিতিক বক্ররেখা বা জিওডেসিক হল একটি মহাবৃত্তের অংশবিশেষ (রেখাংশ)।
রেইম্যানীয় বহুভাঁজ বা উপবহুভাজে জিওডেসিককে ভূগাণিতিক বক্রতাবিহীন বৈশিষ্ট্য সম্পন্ন গণ্য করা হয়। অর্থাৎ জিওডেসিককের ভূগাণিতিক বক্রতা বিলোপের বা অগ্রাহ্য করার গুণ রয়েছে। আরও সহজভাবে অ্যাফাইন সংযোগের আলোকে জিওডেসিককে এভাবে সংজ্ঞায়িত করা যায়, "জিওডেসিক হল এমনই এক বক্ররেখা যার স্পর্শীয় ভেক্টরসমূহকে এটি বরাবর স্থানান্তরিত করা হলে সেগুলো এর সমান্তরালভাবে গমন করে।" কোন রিমানীয় মেট্রিকের
লেভি-সিভিটা সংযোগে এই সংজ্ঞাটি প্রয়োগ করলে পূর্বোক্ত ধারণাটি পাওয়া যাবে।
পুয়েন্তে দে ভাদোইয়ানো

পুয়েন্তে দে ভাদোইয়ানো বা ভাদোইয়ানোর রোমান সেতু (স্পেনীয় - "Puente de Vadollano") হল স্পেনের দক্ষিণে আন্দালুসিয়া স্বায়ত্তশাসিত অঞ্চলের অন্তর্ভুক্ত খায়েন প্রদেশের একটি প্রাচীন প্রস্তর নির্মিত পায়ে চলা সেতু। হাইওয়ে এ-৩১২'র নিকটে অবস্থিত খ্রিস্টপূর্ব তৃতীয় শতাব্দীতে রোমানদের নির্মিত এই সেতুটি ১০ মিটার লম্বা ও এর অর্ধবৃত্তাকার খিলানটির উচ্চতা (ব্যাসার্ধ) প্রায় ৩.৫ মিটার। গুয়ারিথাস নদীর উপর স্থাপিত এই ঐতিহাসিক সেতুটি বর্তমানে ৬ একর জায়গাবিশিষ্ট একটি জাতীয় প্রাকৃতিক উদ্যান - "এল পিয়েলাগোর" ("el Piélago") মধ্যে অবস্থিত। ভিলচেস পৌর অঞ্চল থেকে লিনারেস শহরের দিকে যেতে পথিমধ্যে এই সেতুটি দেখতে পাওয়া যায়। বর্তমানে এটি স্পেনে ঐতিহাসিক স্থাপত্য ("Monumento histórico") হিসেবে স্বীকৃতি লাভ করেছে।
খ্রিস্টপূর্ব ৩য় শতাব্দীতে তৈরি এই সেতুটি আন্দালুসিয়ার প্রাচীনতম সেতু এবং আন্দালুসিয়ার প্রাচীনতম মনুষ্যনির্মিত যেসব স্থাপত্য এখনও টিকে আছে, তার অন্যতম। এইকারণেই স্পেনের "সাংস্কৃতিক ঐতিহ্যবাহী বিষয়ের" ("Bien de Interés Cultural") যে তালিকা রয়েছে, ঐতিহাসিক স্থাপত্য ("Monumento histórico") হিসেব এই সেতু তার মধ্যে স্থান পেয়েছে। এই সেতু রোমান আমলের স্পেনের অন্যতম গুরুত্বপূর্ণ রাজপথ ভিয়া আউগুস্তার অংশ ছিল। সম্রাট অগাস্টাসের নির্দেশে খ্রিস্টপূর্ব ৮ - ২ অব্দের মধ্যে নির্মিত প্রায় ১৫০০ কিলোমিটার লম্বা এই সুবিখ্যাত পথটি দক্ষিণপশ্চিম স্পেনের অতলান্ত মহাসাগর উপকূলের "গাদেস" (বর্তমান "কাদিথ") থেকে ভূমধ্যসাগর উপকূলের বিভিন্ন গুরুত্বপূর্ণ শহর, বন্দর ও জনপদ ছুঁয়ে পিরেনিজ পর্বতমালা পেরিয়ে রোম পর্যন্ত বিস্তৃত ছিল।
বহুভাঁজ

গণিতে বহুভাঁজ হল এমন এক টপোলজিকাল স্থান যা স্থানীয়ভাবে প্রতিটি বিন্দুর নিকটে ইউক্লিডীয় স্থানের সমরূপ হবে। আরও সঠিকভাবে বলা যায়, একটি "n"-মাত্রিক বহুভাঁজের প্রতিটি বিন্দুর একটি সমীপবর্তিতা বিদ্যমান যা "n" মাত্রার ইউক্লিডীয় স্থানে হোমিওমর্ফিক। আরও নিখুঁত পরিভাষায়, একটি বহুভাঁজ বলতে "n"-বহুভাঁজকে বোঝানো হয়।